ROMÂNIA




                                                                                          
JUDEŢUL CĂLĂRAŞI

CONSILIUL JUDEŢEAN CĂLĂRAŞI                                                                                    
HOTĂRÂRE

pentru aprobarea modificării Statului de funcţii 
 al Spitalului Județean de Urgență “Dr. Pompei Samarian” Călărași
    Consiliul Judeţean Călăraşi, întrunit în şedinţa ordinară din 30.07.2026,

           Având în vedere:
             - raportul Compartimentului Sănătate, înregistrat sub nr. 11223 din 06.07.2026;
             - avizul Comisiei de Studii, Prognoze Economico-Sociale, Buget-Finanţe şi Administrarea Domeniului Public şi Privat al Judeţului;       
             - avizul Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement;
             - adresa conducerii Spitalului Județean de Urgență “Dr. Pompei Samarian” Călărași, nr. 20516 din 01.07.2026, înregistrată la Consiliul Județean Călărași sub nr. 11116 din 03.07.2026;
             - prevederile Anexei nr. 1 a Hotărârii Consiliului Judeţean Călăraşi nr. 100 din 13.06.2018 privind aprobarea modificării și completării structurii organizatorice și aprobarea Organigramei, a Statului de funcţii şi Regulamentului de Organizare şi Funcţionare ale Spitalului Judeţean de Urgenţă “Dr. POMPEI  SAMARIAN“ Călăraşi, cu modificările și completările ulterioare;    
             - prevederile art. 68, art. 69, art. 78 și art. 84 din Hotărârea Guvernului nr. 1336/2022 pentru aprobarea Regulamentului–cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;

             - prevederile pct. II nr. crt. 70 din Ordinul ministrului sănătăţii nr. 244/2017 privind modificarea și completarea anexei la Ordinul ministrului sănătății nr. 1470/2011 pentru aprobarea criteriilor privind angajarea şi promovarea în funcții, grade şi trepte profesionale a personalului contractual din unitățile sanitare publice din sectorul sanitar, cu modificările și completările ulterioare;

             - prevederile art. 15 lit. b) din Normele Metodologice de aplicare a Ordonanţei de urgenţă a Guvernului nr. 162/2008 privind transferul ansamblului de atribuţii şi competenţe exercitate de Ministerul Sănătăţii către autorităţile administraţiei publice locale, aprobate prin Hotărârea Guvernului nr. 56/2009, cu modificările ulterioare;
             - prevederile art. 173 alin. (1) lit. a), d), f), alin. (2) lit. c) şi alin. (5) lit. c) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare;
            În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,
HOTĂRĂŞTE:
        Art. 1. – Se aprobă modificarea Statului de funcţii al Spitalului Judeţean de Urgenţă “Dr. POMPEI SAMARIAN“ Călăraşi, aprobat prin Hotărârea Consiliului Judeţean Călăraşi nr. 100/2018, cu modificările și completările ulterioare, prin transformarea următoarelor posturi vacante:

           a) postul de îngrijitoare din cadrul Unității de Transfuzii Sanguine, într-un post de infirmieră debutant, nr. crt. 754 din Statul de funcții; 

           b) postul de psiholog specialist (S), din cadrul Serviciului Județean de Medicină Legală, într-un post de  chimist debutant, specialitatea chimie medicală (S), nr. crt. 139 din Statul de funcții. 

          Art. 2. – Se aprobă modificarea Statului de funcţii al Spitalului Judeţean de Urgenţă “Dr. POMPEI SAMARIAN“ Călăraşi, aprobat prin Hotărârea Consiliului Judeţean Călăraşi nr. 100/2018, cu modificările și completările ulterioare, prin transformarea, în vederea promovării, a postului de registrator medical debutant, din cadrul Secției Neurologie, într-un post de registrator medical, nr. crt. 434 din Statul de funcții. 

          Art. 3. – Spitalul Judeţean de Urgenţă “Dr. POMPEI SAMARIAN“ Călăraşi va duce la îndeplinire prezenta hotărâre.           

          Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter normativ: Prefectului Județului Călărași, Președintelui Consiliului Județean, Compartimentului Sănătate și Spitalului Județean de Urgență “Dr. Pompei Samarian” Călărași.
   PREŞEDINTE,

 ec. Vasile ILIUȚĂ                                                                                                      CONTRASEMNEAZĂ,
                                                                          

                                                                                                              SECRETARUL GENERAL AL JUDEŢULUI,                                                                                                                                      

                                                                                                                                 Anca–Mirela ȘTEFĂNESCU
Nr. 172 

Adoptată la Călăraşi,
Astăzi  30.07.2026,
Redactat de CONSILIER, Florica VÎLCU, în 4 exemplare. 
